text: Johnny Mølby ny træner i Viborg
  09 juni 2015 kl. 09.25
  Den tidligere AC Horsens-træner skal være ny træner for superliga-oprykkerne Viborg FF.
  Johnny Mølby er blevet ansat i Viborg FF på en treårig kontrakt.
  - Viborg er en klub og en by, der brænder for at komme tilbage til toppen af dansk fodbold. Man er bevidste om klubbens situation, og hvad der skal til for at tage det næste skridt, og den udfordring tænder mig rigtig meget, siger Johnny Mølby til Viborgs hjemmeside.
  Johnny Mølby var træner i AC Horsens fra 2009-2014. Han har første arbejdsdag d. 22. juni, når spillerne vender tilbage fra ferie.
  